07/11/2014 | Administración LocalMunicipal
Coristanco
Publicación de decreto de data 27/10/2014 por falta de domicilio de notificación

Pola alcaldía do Concello de Coristanco en data 27/10/2014 ditouse o decreto que a continuación se transcribe para a súa publicación no BOP a falta de domicilio onde realizar a correspondente notificación, e aos efetos oportunos: D. Manuel Montes Landeira, data 18/06/2014 (RE nº 2341), presentou ante o Concello de Coristanco un escrito no que pon en coñecemento a existencia dunha finca sita xunto á súa vivenda de Lamela nº 20-Xaviña, que non cumpre coa normativa de seguridade, salubridade e ornato público. En data 19/06/2014 ditouse providencia de alcaldía para que a Policía local realizase a oportuna visita de comprobación. A Policía local elaborou o seu informe en data 14/07/2014 (RS nº 164 e RE nº 2779 de data 15/07/2014) no que pon de manifesto que “se pode observar que en dita finca hai moita maleza alta e todo elo a unha distancia de 5 metros da vivenda do demandante. Que dita finca pertence a D. Eduard Antonio Montarroso Fabrich (…)”. Feitas as averiguacións oportunas, resulta que D. Eduard Antonio Montarroso Fabrich non se atopa empadroado neste concello, nin no Concello de Carballo (tal e como aparece na direción que se fai constar no informe policial). Dando como resultado que se careza dos datos sobre domicilio do denunciado. A este respecto o artigo 21.1 da Lei 3/2007 do 9 de abril de prevención e defensa contra incendios forestais de Galicia establece que os propietarios das fincas estarán obrigados a xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, (…). Ademáis do sinalado, a ordenanza municipal de limpeza de fincas, seguridade, salubridade e ornato público, obriga aos propietarios das fincas a mantelas nun estado de limpeza de tal que evite a propagación de lume, invasión de animais, etc. Tendo en conta todo anterior, así como o artigo 22.3 da lei 3/2007 de 9 de abril de conformidade coas competencias en materia de Urbanismo e Medio Ambiente e o articulado da Lei 7/1985 de Bases de réxime local, que me veñen atribuidas pola normativa vixente RESOLVO: PRIMEIRO.- Incoar expediente de limpeza de finca a D. Edward Alejandro Baraka Villadeamigo para que, no prazo de 15 días naturais a contar dende o día seguinte ao da recepción da notificación deste acordo, presente as alegacións que considere oportunas no rexistro do Concello de Coristanco ou que proceda á adopción na finca da súa propiedade e sita en Lamela-Xaviña, deste término municipal, das medidas necesarias para conservar as condicións de seguridade, salubridade e ornato público esixidas na normativa vixente, mediante a realización da limpeza da maleza e xestión da biomasa, observando as medidas de seguridade establecidas pola normativa aplicable. En caso de que, transcurrido este prazo sen que se adoptaran estas medidas, e sen perxuicio das responsabilidades en que vostede poidera incurrir por eventuais accidentes ocasionados pola acumulación de maleza e matorral, este Concello incoará o oportuno procedemento legal para garantizar o cumprimento das súas obrigas como propietario. SEGUNDO.- Notificar este acordo ao denunciante. TERCEIRO.- Proceder á publicación deste acordo no Boletín Oficial da Provincia da Coruña por descoñecer os datos sobre domicilio do propietario da finca denunciada e polo tanto o domicilio ao que dirixir o requerimento de limpeza. O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, facéndoselle saber que contra o citado acordo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992 do 26 de novembro, de Réxime Xurídico das Administracións Públicas e Procedemento Administrativo Común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, Reguladora das Xurisdicción Contencioso-Administrativa. Coristanco, 27 de outubro de 2014. O alcalde Antonio Pensado Plágaro